সাইভার্ট স্যামুয়েলসন
সাইভার্ট ভস স্যামুয়েলসন (ইংরেজি: Sivert Samuelson; জন্ম: ২১ নভেম্বর, ১৮৮৩ - মৃত্যু: ১৮ নভেম্বর, ১৯৫৮) নাটাল উপনিবেশের নিউ হ্যানোভারের কাছাকাছি ইয়র্ক এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ ডানহাতি অফ স্পিন বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করে গেছেন সাইভার্ট স্যামুয়েলসন।